ஆப்பிள் நிறுவனத்தின் கருத்தரங்கில், புதியதாக “ஆப்பிள் மியூசிக்” (Apple Music) என்ற செயல் திட்டம் அறிமுகப்படுத்தப்பட்டுள்ளது. ஐ.ஓ.எஸ். 9 கட்டமைப்பு குறித்து வெகுநேரம் உரையாற்றிய பின்னர், இறுதியில், டிம் குக், “ அடுத்து ஓர் ஆர்வமூட்டும் அறிவிப்பு வெளியிடப்பட உள்ளது. இது செயலிகளை உருவாக்குபவர்களுக்கல்ல; நம் பயனாளர்களுக்கு” என்ற அறிமுகத்துடன், 'ஆப்பிள் மியூசிக்' திட்டம் குறித்து அறிவித்தார். சென்ற ஆண்டு, ஆப்பிள் நிறுவனம் விலைக்கு வாங்கிய (300 கோடி டாலர் செலவில்) Beats Music, திட்டமே தற்போது பல மேம்பாடுகளுடன் அறிமுகப்படுத்தப்படுகிறது. தற்போது இசை வழங்கும் துறை மிகக் குழப்பமான நிலையில் உள்ளது என்றும், அதனைச் சீர்படுத்தி அழகான ஓர் அமைப்பை வழங்க இருப்பதாக ஆப்பிள் அறிவித்துள்ளது.